Operation Smile

Operation Smile on rahvusvaheline mittetulundusühing, mis on pühendunud väärarengutega laste meditsiinilisele abistamisele. Organisatsioon tegeleb peamiselt lastel huule- ja suulaelõhede operatsioonidega ning pakub neile ka järelravi ning rehabilitatsiooni. Operatsioon Smile'i missiooniks on anda lastele uus naeratus ning parandada nende elukvaliteeti.

Operatsioon Smile on alates 1982. aastast korraldanud enam kui 400 000 tasuta operatsiooni huulelõhede, suulaelõhede ja muude näo deformatsioonidega sündinud lastele ja noortele täiskasvanutele enam kui 60 riigis.

2022. aastal viis organisatsioon läbi 151 kirurgilist programmi 28 erinevas riigis. Enamik neist programmidest juhtisid kohalikud vabatahtlikud meditsiinimeeskonnad. Samal aastal viidi läbi 40 000 patsiendile enam kui 151 000 erialakonsultatsiooni, sealhulgas kirurgia- ja kompleksraviteenuseid, mille alla kuuluvad hambaravi, kõneteraapia, toitumisnõustamine ja psühhiaatria.

 Ajalugu 
Operatsioon Smile asutasid 1982. aastal dr William Magee ja tema abikaasa Kathleen Magee. 1982. aastal kutsuti dr. Magee (plastikakirurg) ja tema naist Kathleen Magee (kliiniline sotsiaaltöötaja) liituma suulaelõhestunud laste operatsioonimissiooniga koos teiste vabatahtlikega. Nad oli tunnistajaks sellele, et kui tõsine on probleem ja vajadus lõheoperatsioonidele. Kuna nad ei suutnud ressursside puudumise tõttu opereerida nii paljudel lastel kui nad soovisid, tulid Mageid uuesti tagasi, millele järgnes ka organisatsiooni loomine. 

Dr. Magee Operation Smile loomise põhjendus:
"See oli süütunne... Meid kutsuti liituma grupiga, mis läheb Filipiinidele meditsiinilisele missioonile. Nägime sadu lapsi ja paljusid kellele ei olnud võimalik abi pakkud. Teadsime, et see grupp ei kavatse sinna enam tagasi tulla. Nii et plaanisime veel ühe reisi, aga kui nägime, kui paljud näo deformatsioonide tõttu kannatab, otsustasime teha mitmeid kordusreise."  

1985. aastal viis paar edukalt läbi kaks missiooni Naga linna, tänu millele said meditsiinilist ravi 400 last. 

1989. aastal oli Operation Smile esimene Ameerika Ühendriikides asuv mittetulundusühing, mis töötas Vietnamis pärast Vietnami sõda. Nende teenistuse kaudu said nad Vietnami tervishoiuministeeriumi usalduse ja nüüdseks on neil oluline roll riigi kirurgia täiustamisel. 

2020. aastal koroonapandeemia vastusena pakkus organisatsioon meditsiinitöötajatele üle maailma miljoneid isikukaitsevahendeid. Pandeemia kestes jagasid meeskonnad ka elupäästvat varustust nagu hapnikukontsentraatoreid partnerhaiglatele ja toitumispakke, et toetada ootele jäänud patsiente ja nende peresid. 

2022. aastal laiendas organisatsioon oma teenuseid Rwandas, osaledes kolmeaastases koolitusprogrammis rekonstrueeriva plastilise kirurgia residentidele koostöös Rwandas asuva ülikooli, Ida-, Kesk- ja Lõuna-Aafrika Kirurgide Kolledži ning Rwandas asuva Kirurgiaühingu partneritega. Esimeseste lõpetanutega kahekordistus Rwandas asuvate rekonstrueerivate plastiliste kirurgide arv, võimaldades rohkematel patsientidel vajalikke operatsioone saada. 

 Tänane päev 
2024. aasta seisuga viib Operation Smile kirurgilisi programme läbi 43 riigis, mille hulka kuuluvad: Austraalia, Boliivia, Brasiilia, Kanada, Hiina, Colombia, Kongo Demokraatlik Vabariik, Dominikaani Vabariik, Ecuador, Egiptus, Etioopia, Ghana, Guatemala, Haiti, Honduras, India, Iirimaa, Itaalia, Jordaania, Keenia, Madagaskar, Malawi, Mehhiko, Maroko, Mosambiik, Myanmar, Norra, Panama, Paraguay, Peruu, Filipiinid, Venemaa, Rwanda, Lõuna-Aafrika Vabariik, Lõuna-Korea, Rootsi, Suurbritannia, Araabia Ühendemiraadid, Tai, Ameerika Ühendriigid, Venezuela, Vietnam.

2024. aastaks on plaanitud mitmeid erinevaid programme, mis hõlmavad kirurgilist ja mittekirurgilist hooldust ning üldisi meditsiini alaseid koolitusi.

Tüüpiline Operation Smile'i rahvusvaheline missioon hõlmab ligikaudu 50 meeskonnaliiget, mis koosneb kirurgidest, anestesioloogidest, õdedest, lastearstidest, hambaarstidest ning teistest meditsiinilistest ja mittemeditsiinilistest vabatahtlikest.

 Auhinnad 
1996. aastal pälvis organisatsioon Conrad N. Hiltoni humanitaarauhinna, olles ühtlasi ka auhinna kõige esimene saaja.

2001. aastal võitis dokumentaalfilm Operation Smile'i loomingust USA Circle of Excellence'i meediaauhindade jagamisel parima meditsiinilise dokumentalafilmi kategooria ja pääses New Yorgi filmifestivali parima humanitaarabi dokumentaalfilmi auhindade jagamisel finaali.

Dr. Magee on pälvinud aukraade mitmetelt maailma tippülikoolidelt, sealhulgas Karolinska Instituudilt Rootsis 2014. aastal. Samal aastal pälvis ta ka Ameerika Plastikakirurgide Seltsi aumärgi ja 2013. aastal Ameerika näo-lõualuukirurgide seltsi Tagliacozzi auhinna. 2009. aastal pälvis Dr. Magee Peace and Friendship Among Nationsi rahupreemia Vietnamis 2009. aastal. 2013. aastal tõsteti Dr Magee esile U.S. News & World Reporti väljaandes "Ameerika parimad juhid".

2004. aastal pälvis Kathy Magee Inglismaal Londonis asuva The People’s Princess Charitable Foundationi poolt The Humanitarian Rose'i auhinna.

2007. aastal andis UNICEF Mageidele üle eritunnustuse ning nad pälvisid Ameerika Plastikakirurgide Seltsi auhinna.

2024. aasta seisuga on organisatsioon pälvinud üle 50 Telly auhinna suurepärase video- ja telesisu eest eri kategooriates.

 Viited 

 Välislingid 
 Operation Smile koduleht

Kategooria:Rahvusvahelised organisatsioonid